Document ID: /roh_data/filtered/fineweb-2-filterrobots_roh.jsonl.gz/34005

Hansjörg Weber sa retira sco candidat per la suprastanza communala da la vischnanca da Val Müstair. Sco el ha ditg envers RTR, na vegnia ina collavuraziun cun la presidenta communala nov elegida, Gabriella Binkert Bechetti betg en dumonda per el. Weber è stà ils ultims quatter onns en suprastanza.
Per ils sis sezs en suprastanza stattan cun quai mo pli tschintg persunas a disposiziun. Sper Daniel Pitsch che fa part da la suprastanza actuala van enfin uss quatter novs candidats en cursa.
Las elecziuns da la suprastanza communala da la vischnanca Val Müstair han lieu ils 8 da november.